**BALVU NOVADA KONKURSA “JAUNIEŠU GADA BALVA 2024”**

**NOLIKUMS**

1. **Vispārīgie noteikumi**
2. Konkursa “Jauniešu gada balva 2024” (turpmāk tekstā – Konkurss) mērķis ir veicināt Balvu novada jauniešu izaugsmi, novērtējot viņu sasniegumus, līdzdalību un ieguldītā darba nozīmīgumu sabiedrībai.
3. Konkursa uzdevumi:
   1. apzināt aktīvākos un talantīgākos Balvu novada jauniešus un izvērtēt viņu sasniegumus;
   2. popularizēt jauniešu paveikto, aktualizēt un palielināt jauniešu iniciatīvu un līdzdalību novada sabiedriskajā dzīvē.
4. Konkursa organizatori ir Balvu novada Bērnu un jauniešu centrs (turpmāk tekstā - BNBJC), sadarbībā ar Balvu novada pašvaldību (turpmāk tekstā – Pašvaldība) un Balvu novada Izglītības pārvaldi.
5. Konkursa nomināciju saņēmēji ir:
   1. jaunieši, kas darbojas Balvu novada administratīvajā teritorijā;
   2. jauniešu organizācijas, kas darbojas Balvu novada administratīvajā teritorijā;
   3. fiziskas vai juridiskas personas, kuras ir atbalstījušas jauniešu aktivitātes, idejas Balvu novadā.
6. Visi pretendenti, izņemot nolikuma 8.3. un 8.7.punktā noteiktajās nominācijās izvirzītie pretendenti, tiek vērtēti 2 (divos) vecumposmos:
   1. 13 – 17 gadi;
   2. 18 – 25 gadi.
7. Nominācijā “Gada jauniešu balsts” pretendentiem nav vecuma ierobežojuma.
8. Saņemtos pieteikumus, izņemot nolikuma 8.7.punktā noteiktajā nominācijā saņemtos pieteikumus, izvērtē un uzvarētājus katrā nominācijā nosaka ar Pašvaldības izpilddirektora rīkojumu izveidota komisija (turpmāk tekstā – Komisija) šādā sastāvā:
   1. Balvu novada Izglītības pārvaldes vadītājs;
   2. BNBJC pārstāvis;
   3. Gulbenes jauniešu centra “Bāze” pārstāvis;
   4. Alūksnes Bērnu un jauniešu centra pārstāvis;
   5. Balvu novada sabiedriski aktīvs jaunietis.
9. **Konkursa nominācijas un prasības pretendentiem**
10. Konkursa nominācijas:
    1. Gada brīvprātīgais;
    2. Gada jaunietis vai jauniešu grupa mākslā;
    3. Gada jauniešu balsts;
    4. Gada jaunietis skolā;
    5. Gada jaunietis pagastā;
    6. Gada aktīvākā jauniešu grupa;
    7. Facebook simpātiju balva.
11. Visas nominācijas tiek piešķirtas par 2024.gada aktivitātēm.
12. Uz nomināciju “Gada brīvprātīgais” var pretendēt jaunieši, kuri ir veikuši brīvprātīgo darbu Balvu novadā 2024.gadā. Vērtēšanas kritēriji:
    1. veiktā darba apjoms un nozīmīgums sabiedrībai;
    2. sava darba, prasmju un iemaņu ieguldījums pasākumu un projektu norisē;
    3. brīvprātīgo darbu dažādība.
13. Uz nomināciju “Gada jaunietis vai jauniešu grupa mākslā” var pretendēt jaunieši vai jauniešu grupa, kuri 2024.gadā ir guvuši sasniegumus mūzikas, kultūras, dejas jomā. Vērtēšanas kritēriji:
    1. dalība kultūras dzīvē Balvu novadā;
    2. piedalīšanās mūzikas, mākslas, dejas konkursos, festivālos vai citos pasākumos, popularizējot Balvu novada vārdu Latvijā un/vai pasaulē;
    3. gūtie sasniegumi.
14. Uz nomināciju “Gada jauniešu balsts” var pretendēt sabiedrības pārstāvji, organizācijas, iestādes, kuras ir palīdzējušas īstenot jauniešu idejas, sniedzot nepieciešamo atbalstu. Vērtēšanas kritēriji:
    1. atbalsts jauniešu organizētajiem pasākumiem un iniciatīvām;
    2. iestāde, kas veiksmīgi organizē darbu ar jauniešiem;
    3. projekts, kas savas darbības gaitā veicinājis jauniešiem atbalstošas vides veidošanu.
15. Uz nomināciju “Gada jaunietis skolā” var pretendēt jaunieši, kuri 2024.gadā ir bijuši sabiedriski visaktīvākie. Vērtēšanas kritēriji:
    1. aktivitātes, darbojoties skolas parlamentā, pašpārvaldē, jauniešu organizācijā vai neformālā jauniešu grupā;
    2. līdzdalība pasākumu organizēšanā Balvu novadā;
    3. dalība starptautiskos projektos, pārstāvot Balvu novadu;
    4. sasniegumi mācībās un/vai sportā, un/vai mūzikā, un/vai mākslā;
    5. pretendenta īstenotās iniciatīvas Balvu novadā.
16. Uz nomināciju “Gada jaunietis pagastā” var pretendēt jaunieši, kuri 2024. gadā ir bijuši sabiedriski visaktīvākie. Vērtēšanas kritēriji:
    1. aktivitātes, darbojoties, jauniešu organizācijā vai neformālā jauniešu grupā pagastā;
    2. līdzdalība pasākumu organizēšanā savā pagastā un/vai Balvu novadā;
    3. dalība starptautiskos projektos;
    4. pretendenta īstenotās iniciatīvas savā pagastā un/vai Balvu novadā.
17. Uz nomināciju “Gada aktīvākā jauniešu grupa” var pretendēt jauniešu nevalstiskās organizācijas, jauniešu neformālas grupas, apvienības vai izglītības iestāžu audzēkņu pašpārvaldes, parlamenti, klašu grupas, kuras 2024.gadā ir bijušas sabiedriski aktīvas gan pilsētā, gan pagastos. Vērtēšanas kritēriji:
    1. īstenotās sabiedriski nozīmīgās aktivitātes Balvu novadā (brīvprātīgais darbs, sociālie projekti, labdarības akcijas u.c.);
    2. citu jauniešu iesaiste dažādās neformālās izglītības aktivitātēs vai projektos (minēt konkrētus piemērus);
    3. dalība Latvijas mēroga vai starptautiskās aktivitātēs;
    4. skolēnu mācību uzņēmumi un viņu sasniegumi (novadā, Latvijā).
18. Uz nomināciju “Facebook simpātiju balva” pretendē visi nolikuma 8.1. – 8.6.punktā noteiktajās nominācijās pieteiktie dalībnieki.
19. **Pretendentu izvirzīšanas kārtība**
20. Līdz 2025.gada 31.janvārim fiziskas personas no 13 gadu vecuma un juridiskas personas tiek aicinātas izvirzīt pretendentus Konkursa nominācijām, aizpildot pretendenta pieteikuma veidlapu “Pieteikums Balvu novada konkursam “Jauniešu gada balva 2024”” (Pielikums), kas pieejama elektroniski Pašvaldības tīmekļvietnē [www.balvi.lv](http://www.balvi.lv) vai BNBJC, Brīvības ielā 48, Balvos, Balvu novadā, LV-4501.
21. Pieteikums kopā ar 3 – 5 fotogrāfijām jāiesniedz klātienē BNBJC, Brīvības ielā 48, Balvos, Balvu novadā, LV-4501, vai sūtot uz e-pastu [bnbjc@balvi.lv](mailto:bnbjc@balvi.lv).

1. **Pretendentu izvērtēšanas kārtība un apbalvošana**
2. Uzvarētāji nolikuma 8.1. – 8.6.punktā noteiktajās nominācijās tiek noteikti ar Komisijas balsojumu.
3. Komisijas uzdevums ir izvērtēt pretendentu atbilstību nolikuma 10. – 15.punktā noteiktajiem kritērijiem.
4. Ja kādā no nominācijām pretendents nav pieteikts vai neatbilst prasībām, tad nominācija netiek piešķirta.
5. Lai nodrošinātu Komisijas darbu, BNBJC:
   1. sasauc Komisijas sēdes;
   2. plāno un organizē Komisijas darbu;
   3. nodrošina Komisijas sēžu protokolēšanu.
6. Komisijas sēdes vada komisijas priekšsēdētājs. Komisijas sēdes ir slēgtas. Komisijai ir tiesības pieaicināt nozares ekspertus ar padomdevēja tiesībām.
7. Komisija ir lemttiesīga, ja tajā piedalās vismaz divas trešdaļas komisijas locekļu.
8. Komisijas lēmumi tiek pieņemti atklātā balsošanā ar vienkāršu balsu vairākumu. Balsīm sadaloties, izšķirošais ir komisijas priekšsēdētāja balsojums.
9. Komisijas sēdes protokolā norāda:
   1. komisijas sēdes norises vietu, datumu un laiku;
   2. komisijas locekļus un uzaicinātās personas;
   3. darba kārtības jautājumus;
   4. pieņemtos lēmumus.
10. Ja komisijas loceklis ir personīgi ieinteresēts kāda iesniegtā pieteikuma izskatīšanā, viņš par to informē pārējos komisijas locekļus un nepiedalās attiecīgā pieteikuma vērtēšanā.
11. Komisijas sēdes protokolu paraksta komisijas priekšsēdētājs un protokolētājs.
12. Komisija neizpauž informāciju par nominācijas piešķiršanu līdz oficiālajai paziņošanai Konkursa pasniegšanas ceremonijā.
13. Komisija ievēro fizisko personu datu aizsardzības jomu regulējošo normatīvo aktu prasības un fizisko personu datu aizsardzību. Nominācijās pieteikto fizisko personu dati un papildus informācija, kas ietverta pieteikuma veidlapā, netiek izpausta trešajām personām.
14. 1 (viena) iesniegtā fotogrāfija par katru izvirzīto pretendentu nolikuma 8.1. – 8.6.punktā noteiktajās nominācijās tiks publicēta BNBJC Facebook vietnē <https://www.facebook.com/balvubnjc/> izveidotā galerijā „Jauniešu gada balva 2024”, un nodota balsojumam no 2025.gada 3.februāra līdz 2025.gada 6.februāra, plkst.17:00. Pārējās iesniegtās fotogrāfijas tiks demonstrētas Konkursa apbalvošanas pasākuma laikā.
15. Uzvarētāju nolikuma 8.7.punktā noteiktajā nominācijā nosaka Facebook vietnē visvairāk savāktās balsis (like).
16. Komisijai ir tiesības pasniegt 1 (vienu) veicināšanas balvu.
17. Visu nomināciju pretendentiem tiek pasniegtas pateicības.
18. Katras nominācijas uzvarētājam tiek pasniegts diploms un speciālā balva.
19. Visu nomināciju pretendenti tiek ielūgti uz Konkursa noslēguma pasākumu, kur paziņo Konkursa rezultātus.
20. Konkursa noslēguma svinīgais pasākums notiks Balvu Kultūras un atpūtas centrā 2025.gada 7.februārī, plkst.18.00.